Tseveenravdan Byambajav

Dette er et mongolsk navn. Byambajav er fornavn, og Tseveenravdan er et patronymikon, ikke et etternavn.



Tseveenravdan Byambajav (også skrevet Tseveenravdangiin, født 1990) er en mongolsk friidrettsutøver som konkurrerer i maraton.  

Han representerte Mongolia i Sommer-OL 2016 i Rio de Janeiro, der han ble nummer 130 i maratonløpet, og har bronse fra Asiamesterskapet i maraton 2017. 

 Idrettskarriere 
Tseveenravdan første registrerte maratonløp er Beijing International Marathon 2009, der han kom på 44.-plass. Han kom på 13.-plass i maraton i Asialekene 2010, og tiendeplass i Xiamen International Marathon i 2012. Han deltok i Sommeruniversiaden 2013 i Kazan, men fullførte ikke maratonløpet der. I Asialekene 2014 kom han på tiendeplass på 10.000 meter, og i Sommeruniversiaden 2015 kom han på ellevteplass på halvmaraton, med ny personlig rekord på 1:08:15.IAAF - Byambajav Tseveenravdan - Results, besøkt 11. oktober 2019. 

I 2016 kom han på 15.-plass i Seoul Marathon, andreplass i Ulaanbaatar Marathon og 19.-plass i Gold Coast Airport Marathon, og han deltok i Sommer-OL 2016, der han kom på 130.-plass. Året etter kom han på 14.-plass i Hong Kong Standard Chartered Marathon og 15.-plass i Seoul Marathon, og i VM i friidrett 2017 kom han på 46.-plass i maraton. Han kom på sjuendeplass i halvmaraton i Sommeruniversiaden 2017, og han fikk bronse på maraton i Asiamesterskapet i maraton 2017. 

Hans beste plasseringer i 2018 var niendeplass i Wuxi Marathon i Kina, og tiendeplass i Taiyuan Marathon i Kina og Bangsaen21 Half Marathon i Thailand. Han satte personlig rekord i Gold Coast Marathon, med 2.15.18, og han deltok i VM i friidrett 2019, der han kom på 40.-plass i maratonløpet. 

I 2021 representerte han Mongolia på maraton i Sommer-OL 2020 i Tokyo, og kom på 55. plass.

 Referanser 

 Eksterne lenker 


Kategori:Mongolske maratonløpere
Kategori:Deltakere for Mongolia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Mongolia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Mongolia under VM i friidrett 2017
Kategori:Deltakere for Mongolia under VM i friidrett 2019
Kategori:Deltakere for Mongolia under VM i friidrett 2022
Kategori:Deltakere for Mongolia under VM i friidrett 2023